Аугаа их эх орны дайн

thumb
Аугаа их эх орны дайн (орос. Великая Отечественная война) буюу Дэлхийн хоёрдугаар дайны Дорнод фронт - Зөвлөлтийн үед болон дараа нь Оросын түүхэнд 1941-1945 оны Зөвлөлт-Германы дайныг ийнхүү нэрлэдэг.   

 Нэршил 
Германтай хийсэн дайнтай холбоотой "Эх орны дайн" гэсэн хэллэг анх 1941 оны 6-р сарын 22-нд ЗХУ-ын Гадаад харилцааны Ардын комиссар Вячеслав Молотовын радиогоор хэлсэн үгэнд гарч хэрэглэх болсон байна.  

1980-аад оноос энэ нэр томьёо шүүмжлэлд өртөх болсноос 1991 онд Зөвлөлт задарсны дараа бүрэлдэхүүнд нь байсан 15 улсын 11 нь буюу Азербайжан, Гүрж, Латви, Литва, Тажикистан, Туркменистан, Узбекистан, Казахстан, Киргиз, Эстони улсууд (2014 оны байдлаар) энэ нэр томьёог хэрэглэхээс татгалзах болсон байна. Улмаар Туркменистан Аугаа их эх орны дайн нэр томьёог хэрэглэхийг бүрмөсөн хориглож  оронд нь "1941-1945 оны Зөвлөлт-Германы дайн" гэж нэрлэх болжээ.  

Эдгээр улсууд Хаант Оросын цэрэгт эзлэгдэн олон зуун жилийн турш ихээхэн хохирол амсч 1910-аад оны сүүлээс 1940-ээд оны дунд үе хүртэл Зөвлөлтийн бүрэлдэхүүнээс гарч тусгаар тогтнолоо сэргээхийн төлөө тэмцэж байв. Тэд Зөвлөлт Германы дайн нь Оросын үндэстний цөөнхүүдэд хамааралгүй харин Зөвлөлт өөрөө олон үндэстнийг цэргийн хүчээр дарангуйлан захирсан улс байсан гэж үздэг байна. Зөвлөлт Германы эсрэг байлдаж байсан ч сүүлдээ өөрөө Зүүн Европын орнуудад цэргийн хүчээр нөлөөгөө тогтоосон, Финландыг 1940 онд эзлэх гэж оролдсон зэрэг нь энэ нэрийг хэрэглэх нь зохисгүй гэж үзэхэд хүргэжээ. Гэвч ОХУ-д урьдын адил энэ нэр томьёог хэрэглэсэн хэвээр байна. Барууны орны судлаачид энэ "Аугаа их эх орны дайн" гэсэн нэрний оронд "Дорнод фронт" гэсэн нэрийг хэрэглэдэг болсон. 

Мөн үзэх
Оросын түүх

 Цахим холбоос 

 Баримтат кинонууд


Ангилал:Дэлхийн хоёрдугаар дайны үеийн германы зэвсэгт хүчний түүх
Ангилал:ЗХУ-ын зэвсэгт хүчний түүх
Ангилал:1940-д он
Ангилал:20-р зууны дайн
Ангилал:Европын дайн